31.10.2022
MT
Il-Ġurnal Uffiċjali tal-Unjoni Ewropea
C 417 A/3
L-Unità tal-Ġestjoni tal-Informazzjoni (IM) hija responsabbli għal: — L-implimentazzjoni tal-objettivi stabbiliti mill-istrateġija tal-IM tal-Europol, b’mod partikolari biex jissaħħu l-kapaċitajiet ta’ ġestjoni tal-informazzjoni tal-Europol bħala ċ-ċentru ta’ informazzjoni kriminali tal-UE u biex jissaħħu l-aspetti ta’ ġestjoni tal-informazzjoni tal-appoġġ operazzjonali; — L-appoġġ lis-CIO fit-twettiq tal-kompiti tiegħu/tagħha; — Il-koordinazzjoni u l-ġestjoni tal-prodotti u s-servizzi tal-IM tal-Europol f’konformità mad-domanda tan-negozju u mal-istrateġija organizzazzjonali; — L-ippjanar u l-monitoraġġ tal-inizjattivi kollha tal-IM tal-Europol f’kooperazzjoni mill-qrib mat-tim tal-ippjanar strateġiku fid-Direttorat tal-Governanza u l-ġestjoni tal-portafoll tal-ICT C1; — It-trawwim tal-innovazzjoni għall-benefiċċji tal-awtoritajiet tal-infurzar tal-liġi tal-Istati Membri, l-iżvilupp ta’ għodod tal-Intelliġenza Artifiċjali (IA) filwaqt li jittejjeb l-użu etiku tagħhom bil-ħsieb tal-impatt tal-IA fuq id-Drittijiet Fundamentali u l-Privatezza, li jservi bħala funzjoni ta’ osservatorju għall-Innovazzjoni, u l-inkoraġġiment tal-koordinazzjoni u s-sinerġiji ma’ sħab oħra fil-qasam tal-Innovazzjoni.
Responsabbiltajiet ġenerali għal min jokkupa l-kariga Taħt is-superviżjoni tad-Direttur Eżekuttiv, il-Viċi Diretturi Eżekuttivi għandhom imexxu d-Direttorat rispettiv tagħhom u se jkunu, skont l-Artikoli 54 u 55 tar-Regolament tal-Europol, responsabbli għal: — li jappoġġaw u jassistu lid-Direttur Eżekuttiv u l-Bord ta’ Amministrazzjoni fl-iżvilupp strateġiku tal-Europol billi jagħtu pariri u jipprovdu għarfien espert fil-qasam tar-responsabbiltajiet rispettivi tagħhom; — li jgħinu fit-tħejjija ta’ laqgħat tal-Bord ta’ Amministrazzjoni u fl-implimentazzjoni tad-deċiżjonijiet tiegħu; — li jgħinu fit-tħejjija u fl-implimentazzjoni tal-programmar pluriennali u l-programm ta’ ħidma annwali fi ħdan id-Direttorati rispettivi tagħhom u jirrappurtaw lid-Direttur Eżekuttiv u lill-Bord ta’ Amministrazzjoni dwar l-implimentazzjoni tagħhom; — li jimplimentaw id-deċiżjonijiet li jittieħdu matul il-laqgħat tad-Direttorat fil-livell tad-Direttorat; — li jimmonitorjaw l-ippjanar kummerċjali u l-immaniġġjar tal-prestazzjoni fi ħdan id-Direttorat; — li jamministraw id-Direttorat, inkluż permezz tal-immaniġġjar tal-persunal u l-baġits f’konformità mar-regoli u regolamenti rilevanti; — li jipprovdu tmexxija u direzzjoni lill-persunal tagħhom fit-twettiq tal-kompiti u l-objettivi li jiġu assenjati lilhom; — jippromwovu kooperazzjoni b’saħħitha bejn id-Direttorati; — li jżommu rabtiet strateġiċi fl-oqsma speċifiċi tal-kriminalità fil-livell tad-Direttorat mas-sħab esterni u mal-partijiet ikkonċernati rilevanti; — jippreżentaw il-kisbiet tal-Europol fil-media u jirrappreżentaw lill-Europol f’laqgħat esterni u interni u f’konferenzi, skont il-ħtieġa; — iwettqu kwalunkwe kompitu ieħor assenjat lilhom mid-Direttur Eżekuttiv.
Mingħajr preġudizzju għad-dritt tad-Direttur Eżekuttiv li jiddefinixxi l-kompiti u r-responsabbiltajiet tal-Viċi Direttur Eżekuttiv, min jokkupa l-kariga se jkun responsabbli li, fost l-oħrajn, li: — Bħala CIO, jassumi r-responsabbiltà għall-kapaċitajiet/għall-iżviluppi kollha tal-ICT/IM fi ħdan il-Europol u jaġixxi bħala maniġer tal-bidla għat-trasformazzjoni diġitali tal-Organizzazzjoni; jidderieġi u jiggwida l-implimentazzjoni tal-istrateġiji tal-IM u tal-ICT tal-Europol; — Jissorvelja l-forniment tas-soluzzjonijiet tal-ICT, is-servizzi tal-inġinerija, il-ġestjoni tal-prodotti tekniċi u l-manutenzjoni tal-applikazzjonijiet; — Jissorvelja d-disinn, l-installazzjoni u l-operat ta’ networks ta’ komunikazzjoni relatati u ta’ komponenti tal-infrastruttura tal-ICT għall-Europol, għall-Istati Membri u għal partijiet terzi; — Jissorvelja d-disinn u l-implimentazzjoni ta’ miżuri biex jiġu ssalvagwardjati r-reżiljenza u l-kontinwità tas-servizzi tal-ICT; u jirrispondi għal kwalunkwe theddida, vulnerabbiltà u inċident tal-ICT;